y tenerlo enfocado en un solo punto. Un esfuerzo determinado (derecha Fa Mopapa Innocent VIII a ne a tlhokafala ka 1492, bakadinale ba kereke ba ne ba kopana go tlhopha mongwe yo o tla mo tlhatlhamang. Go itsege sentle fela gore Rodrigo Borgia o ne a dirisa dimpho go dira gore a tlhophiwe ke palo e e lekaneng ya bakadinale e bile a solofela gore ba tla nna pelotshetlha. Mme e rile a tswa mo pokanong eo ya bo e le ene Mopapa Alexander VI. O ne a duela bakadinale ba ba neng ba mo tlhopha ka eng? Ka go ba naya maemo mo kerekeng, magae a bobishopo, matlo a magolo, metse, dikereke le dikgaolo tse di laolwang ke bobishopo tse di amogedisang madi a mantsintsi. O ka tlhaloganya gore ke ka ntlha yang fa mokwalahisitori mongwe wa kereke a ne a bitsa motlha wa ga Alexander VI a re ke “motlha wa matlhabisaditlhong mo Kerekeng ya Roma.”